स्कूली छात्रों ने चली मोहरों की चाल
अजितफाउंडेशन स्कूल में शनिवार को शतरंज प्रतियोगिता की शुरूआत की गई। प्रतियोगिता का उद्घाटन डॉ. श्रीलाल मोहता, राजकमल विश्नोई, शंकरलाल हर्ष एवं नरपत सेठिया ने मोहरे चलकर किया। डॉ. मोहता ने कहा कि शतरंज बौद्धिक कौशल विकास का सशक्त माध्यम है। साथ ही कहा कि ये खेल जीवन के संघर्षों की क्षमता विकास का साधन है। नरपत सेठिया ने उपस्थित खिलाड़ियों को शतरंज खेलने से हाेनेे वाले लाभों के बारे में बताया। वहीं निदेशक संजय श्रीमाली ने बताया कि प्रतियोगिता के पहले दिन 73 टीमें शामिल हुई। जिसमें दसवीं कक्षा की 58 टीमें और 15 टीमें सीनियर सेकेंडरी स्कूल की थी। इस दौरान 210 खिलाड़ियों ने मोहरे लड़ाए उन्होंने बताया कि सोमवार तक चलने वाले इस प्रतियोगिता के विजेताओं को पुरस्कार इसी दिन दिया जाएगा। प्रतियोगिता का संचालन शंकरलाल हर्ष ने किया। रविवार को प्रतियोगिता का तीसरा चक्र खेला जाएगा।
अजित फाउंडेशन में शुरू हुई शतरंज प्रतियोगिता
बौद्धिक कौशल
अजित फाउंडेशन में शतरंज प्रतियोगिता का उद्घाटन करते अतिथि।
hin_Deva hin_Deva bho_Deva hin_Deva hin_Deva